Številka: 1100-38/2024-1630-1

Datum: 27. 11. 2024

Na podlagi prvega odstavka 25. člena Zakona o delovnih razmerjih (Uradni list RS, št. 21/13 – s spremembami in dopolnitvami) in 3. točke prvega odstavka 68. člena Zakona o javnih uslužbencih (Uradni list RS, št. 63/07 – UPB3, s spremembami in dopolnitvami) Republika Slovenija, Ministrstvo za kohezijo in regionalni razvoj, Kotnikova 5, 1000 Ljubljana, objavlja prosto uradniško delovno mesto za določen čas, in sicer za čas trajanja projekta EUSAIR Facility Point 2021-2027, do 30. 11. 2027, s šestmesečnim poskusnim delom

**SEKRETAR, šifra DM 5204, v Direktoratu za kohezijo, v Uradu za Interreg in finančne mehanizme, v Sektorju za Interreg**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* zaključeno najmanj visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) ali magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja),
* najmanj 7 let delovnih izkušenj,
* znanje uradnega jezika,
* višja raven znanja angleškega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo v primerih določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03 z nadaljnjimi spremembami in dopolnitvami).

Za javne uslužbence se šteje, da izpolnjujejo pogoj višja raven znanja tujega jezika, če imajo:

* zaključeno srednješolsko izobraževanje na dvojezični in tuje jezični srednji šoli,
* zaključeno srednješolsko izobraževanje po programu mednarodne mature,
* zaključen dodiplomski študij enega izmed tujih jezikov,
* mednarodni certifikat oziroma javno veljavno potrdilo o aktivnem znanju tujega jezika ali potrdilo znanju tujega jezika na višji ravni,
* dokazilo, da je oseba vsaj šest mesecev opravljala delo visokošolske zahtevnosti v tujini v tujem jeziku.

**Naloge delovnega mesta so:**

* vsebinska podpora koordinatorki strateškega projekta z akronimom Facility Point (IPA ADRION Jadransko-jonski Interreg program 2021-2027),
* spremljanje aktivnosti vsaj dveh tematskih usmerjevalnih skupin izmed petih tematskih usmerjevalnih skupin (t. j. modra rast, transport in energetika, kvaliteta okolja, trajnostni turizem, socialne vsebine),
* spremljanje in priprava gradiv za ključne EUSAIR makroregionalne procese kot so horizontalne teme Akcijskega načrta, upravljanje (governance), vključevanje mladih, revizija EUSAIR, podpora odločanju, krepitev zmogljivosti, spremljanje in vrednotenje, izvajanje prioritet EUSAIR skozi obstoječe finančne vire, razvoj strateških projektov in drugih povezanih aktivnosti,
* koordinacija delovnih skupin v okviru EUSAIR makroregionalnih procesov,
* koordinacija projektnih partnerjev v okviru vsebinskih področij eksperta,
* izvajanje postopkov javnih naročil,
* sodelovanje pri pripravi vsebinskih poročil vodilnega partnerja in na ravni celotnega projekta ,
* samostojno oblikovanje ključnih sistemskih rešitev in drugih najzahtevnejših gradiv,
* vodenje projektnih skupin za najzahtevnejše in ključne procese,
* opravljanje drugih najzahtevnejših nalog po navodilu nadrejenega.

**Prednost pri izbiri** bodo imeli kandidati z:

* izkušnjami na področjih evropskega teritorialnega sodelovanja in makroregionalnih strategij,
* izkušnjami z izvajanjem evropskih projektov,
* izkušnjami koordinacije manjših skupin,
* znanji na področju spletnih omrežij.

**Prijava na prosto delovno mesto mora vsebovati:**

**1.** **obrazec za prijavo**, ki je priloga te javne objave in iz katerega mora biti razvidno:

* izpolnjevanje pogoja glede zahtevane izobrazbe (razvidna mora biti stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena),
* izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, kandidat naj navede datum (dan, mesec, leto) sklenitve in datum (dan, mesec, leto) prekinitve delovnega razmerja pri posameznem delodajalcu, ter kratko opiše delo (z navedbo stopnje zahtevnosti del in nalog, npr. ali gre za V., VI., VII. stopnjo zahtevnosti), ki ga je opravljal pri tem delodajalcu);

**2. pisno** **izjavo** kandidata, da:

* ima znanje uradnega jezika,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

**3. pisno** **izjavo** kandidata, da**:**

* za namen tega izbirnega postopka dovoljuje Ministrstvu za kohezijo in regionalni razvoj pridobitev podatkov iz prejšnjih točk iz uradnih evidenc. V primeru, da kandidat z vpogledom v uradne evidence ne soglaša, bo moral sam predložiti ustrezna dokazila
* .

**Obrazec za prijavo** je obvezna sestavina prijavne vloge posameznega kandidata. Potrebno je natančno izpolniti vsako rubriko. Oblike obrazca ni dovoljeno spreminjati, lahko pa se po potrebi razširi. Prijavnemu obrazcu je lahko priložen tudi kratek življenjepis, kjer kandidat poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov. V izbirni postopek se bodo v skladu z 12. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 140/10) uvrstile samo popolne in pravočasno

prispele prijave in samo kandidati, ki izpolnjujejo natečajne pogoje.

Z izbranim kandidatom bo sklenjena pogodba o zaposlitvi za določen čas, s polnim delovnim časom, za uradniško delovno mesto sekretar (šifra DM 5204), brez imenovanja v naziv, in sicer za čas trajanja projekta EUSAIR Facility Point 2021-2027, do 30. 11. 2027, s šestmesečnim poskusnim delom. Zaposlitev se financira in izvaja iz sredstev projekta EUSAIR Facility Point 2021-2027.

Izbrani kandidat bo delo opravljal v prostorih Ministrstva za kohezijo in regionalni razvoj, Kotnikova ulica 5, Ljubljana, izjemoma pa tudi v drugih uradnih prostorih Ministrstva za kohezijo in regionalni razvoj.

Kandidat vloži prijavo v pisni obliki na priloženem obrazcu »Vloga za zaposlitev št. 1100-38/2024-1630«, ki jo pošlje v zaprti ovojnici z označbo: »za javno objavo št. 1100-38/2024-1630 – sekretar, šifra DM 5204«, na naslov: Ministrstvo za kohezijo in regionalni razvoj, Kotnikova 5, 1000 Ljubljana, in sicer **v roku 14 dni po objavi** na spletni strani Zavoda RS za zaposlovanje in na enotnem spletnem portalu državne uprave GOV.SI: https://www.gov.si/zbirke/delovna-mesta/. Za pisno obliko prijave se šteje tudi elektronska oblika, poslana na elektronski naslov: gp.mkrr@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Dodatne informacije o delovnem področju daje mag. Marjeta Pečarič, telefon: 01 400 34 17, o izvedbi postopka zaposlitve pa Sanja Velkavrh Vičič, telefon: 01 400 34 20.

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.

**Maja Čepin**

**generalna sekretarka**

po pooblastilu št. 1001-55/2023-SVRK-38

z dne 22. 12. 2023

Priloga:

* obrazec »Vloga za zaposlitev št. 1100-38/2024-1630«